El Centre Social de La Canyada inaugura una sala d'exposicions en honor al pintor Álex Alemany amb una mostra de les seues obres
07/09/2022

# El Centre Social de La Canyada inaugura una sala d'exposicions en honor al pintor Álex Alemany amb una mostra de les seues obres

[![ El Centre Social de La Canyada inaugura una sala d'exposicions en honor al pintor Álex Alemany amb una mostra de les seues obres](/images/noticias/2022/9/8312/8312_lg.jpg)](/images/noticias/2022/9/8312/8312_lg.jpg)

07.09.2022

La col·lecció estarà disponible fins al pròxim 29 de setembre, en horari d'11.00 a 14:00h i de 18.00 a 21:00h, en les instal·lacions municipals del carrer Sant Vicent Ferrer.

El Centre Social de La Canyada va inaugurar ahir, 6 de setembre, la sala Álex Alemany on es va obrir l'exposició _Quan jo no estiga… Evocant mons i somnis en l'obra Álex Alemany._

Amb una clara inspiració onírica, les creacions del pintor, que va residir a La Canyada durant l'última etapa de la seua vida, posseeixen uns traços realistes i representen conceptes abstractes a través dels quals l'artista plasmava el món tal com el veia.

En la presentació va ser present l'Alcalde de Paterna, Juan Antonio Sagredo, al costat de la regidora de Turisme, Cultura i Foc, Teresa Espinosa, i la regidora Portaveu i de Participació Ciutadana, Paqui Periche, que van acompanyar a la comissària i també esposa de l'autor, María Hernández Reinoso.

L'exposició estarà disponible per al públic fins al 29 de setembre en les instal·lacions de La Canyada al carrer Sant Vicent Ferrer de dilluns a divendres, en horari d'11.00 a 14:00h i de 18.00 a 21:00h.